समारोहमे प्रमुख अतिथिक आसन सँ बजैत प्राज्ञ रमेश रञ्जन झा मिथिलाक इतिहास आ जनकपुरक वर्तमानकेँ संगहि लऽ कऽ चलवाक आवश्यकता उपर जोड़ देलन्हिअछि। ओ मिथिलापर मगही संस्कृतिकेँ लादएबला व्यक्ति सँ बचएकेँ सेहो सल्लाह देलन्हि अछि।
 नेपाल पत्रकार महासंघ धनुषाक अध्यक्षराम अशिष यादव जनकपुरक सभ सँ बडका पावनि विवाह पञ्चमीमे जनकपुरक बहुतो लोक उदासिन रहल काजकेँ कडा आलोचना कएलन्हि। ओ रामयाणकालमे समुद्रमे पुल बनएबला प्रसंगकेँ चर्चाकरैत वानर सेना नहि बनू मुदा लुखी धरिबनलासँ ई पावनि बृहत भऽ जाएत उल्लेख कएलन्हि ।
 रामजानकी एकटा लीला छलैक ओ लीला वर्तमान समयमे कएला सँ किछु नहि भऽ सकैत अछि बतौलन्हि अछि। धरातलीय स्थितिकेँ खोजी करवाक ओ मांग कएलन्हि। एफएम एशोसिएशन वानक केन्द्रीय उपाध्यक्ष राजेश कुमार कर्ण राम सीताक सम्बन्धमे विज्ञान सेहो बहुत आधारसभ दऽ चुकल चर्चा करैत जनकपुर आ मिथिलाकेँ बचाबए लेल सेहो एकर एतिहासिकताकेँ बुझए पड़त उल्लेख कएलन्हि। मैथिलीक साहित्यकार प्रेम विदेह ललन रामायण सँ जुड़ल मिथिलामे बहुत किछु रहल चर्चा करैत ओ चीज सभकेँएतिहासिकता बुझि पर्यटन केन्द्र बनाबए पड़त सल्लाह देलन्हि अछि। डा. राजेन्द्र विमल प्रतिष्ठानक अध्यक्ष विजय दत्तक अध्यक्षतामे भेल ओ समारोहमे नेपाली साहित्यकार तोयाराज घिमिरे, प्रतिष्ठानक उपाध्यक्ष श्याम सुन्दर शशि, रामानन्द युवा क्लवक अध्यक्ष नवीन कुमार मिश्र, पूर्व अध्यक्षद्वय अबधेश पोखरेल, अशोक दत्त, प्रतिष्ठानकमहासचिव एवं रेडियो मिथिलाक सम्पादक सुजीत कुमार झा, सुदीप झा, नित्या नन्दमण्डल सहितक वक्तासभ बाजल छलथि।
 (रिपोर्ट : सुजीत कुमार झा)